News Update: BYD บุกตลาดไทย เปิดตัวเป็นทางการวันนี้ เตรียมสร้างฐานผลิต-ส่งออก รถยนต์ไฟฟ้า คาดเปิดตัวรถรุ่นใหม่ปลายปี - FINNOMENA
BYD บริษัทรถยนต์ไฟฟ้าสัญชาติจีนเปิดตัวอย่างเป็นทางการในประเทศไทยแล้ววันนี้ (8 ส.ค.)
8 ส.ค. 2565

News Update: BYD บุกตลาดไทย เปิดตัวเป็นทางการวันนี้ เตรียมสร้างฐานผลิต-ส่งออก รถยนต์ไฟฟ้า คาดเปิดตัวรถรุ่นใหม่ปลายปี
บริษัท เร–เว่ ออโตโมทีฟ จำกัด ผู้จัดจำหน่ายรถยนต์ BYD ในประเทศไทยอย่างเป็นทางการได้จัดงานแถลงข่าวเปิดตัวบริษัทฯ พร้อมนำเสนอแนวคิดการขับเคลื่อนประเทศสู่ NEV Nation ด้วยนวัตกรรมและยานยนต์พลังงานรูปแบบใหม่ พร้อมแนะนำ BYD แบรนด์รถยนต์ EV อันดับต้นของโลก ที่เตรียมขายอย่างเป็นทางการในประเทศไทยเร็วๆ นี้
โดยบริษัท เร–เว่ ออโตโมทีฟ จำกัด จดทะเบียนบริษัทเมื่อวันที่ 7 มิ.ย. ด้วยทุนจดทะเบียนมูลค่า 105 ล้านบาท เพื่อประกอบกิจการค้าปลีก ค้าส่ง จำหน่าย นำเข้า และส่งออกยานยนต์ ชิ้นส่วน อะไหล่ อุปกรณ์ และอื่นๆ ที่เกี่ยวข้อง ในหมวดธุรกิจ การขายยานยนต์ใหม่ชนิดรถยนต์นั่งส่วนบุคคลรถกระบะรถตู้แล้ว และรถขนาดเล็กที่คล้ายกัน
โดย BYD Thailand จะเป็นฐานผลิตรถยนต์พวงมาลัยขวาเพื่อรองรับตลาดภายในประเทศ และตลาดส่งออก ซึ่งคาดการณ์ว่า BYD เตรียมแนะนำรถยนต์ไฟฟ้าออกสู่ตลาดประเทศไทยในเร็วๆ นี้ และในช่วงปลายปีจะทยอยส่งรถยนต์รุ่นต่างๆ ออกสู่ตลาดมากขึ้น
นอกจากนี้ในเดือน มิ.ย. มีรายงานว่าบริษัทได้จับจองพื้นที่ในงาน “มหกรรมยานยนต์ ครั้งที่ 39” ระหว่างวันที่ 1-12 ธ.ค. โดยจะมีรถยนต์รุ่นใหม่มาเปิดตัวหลากหลายรุ่นรวมทั้งรถยนต์ไฟฟ้า (อีวี) ซึ่งเป็นของถนัดด้วย ตั้งใจปะทะเจ้าตลาดเดิมทั้งเอ็มจีและเกรท วอลล์ โดยมีพื้นที่จัดงานเกือบ 2,000 ตร.ม. ซึ่งใหญ่เท่ากับค่ายเกรท วอลล์ เมื่อปี 2021
อ้างอิง:
https://www.prachachat.net/motoring/news-1007213 
https://www.ryt9.com/s/prg/3344996 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA